Τζέρι Λούκας

Ο **Τζέρι Ρέι Λούκας** (*Jerry Ray Lucas*, γεννήθηκε 30 Μαρτίου 1940), είναι Αμερικανός πρώην επαγγελματίας καλαθοσφαιριστής, από τους καλύτερους πάουερ φόργουορντ της δεκαετίας του 1960 και χρυσός Ολυμπιονίκης στους Αγώνες της Ρώμης.

## Βιογραφία

Ο Λούκας γεννήθηκε στο Μίντλετον του Οχάιο, μία πόλη που είχε εξαιρετική παράδοση στο μπάσκετ. Στα 15 του μπήκε στην ομάδα του σχολείου τη χρονιά 1955–56 κατακτώντας το πολιτειακό πρωτάθλημα. Τις δύο επόμενες χρονιές κατέκτησε ισάριθμα εθνικά πρωταθλήματα έχοντας μέσο όρο 34 πόντων κατά τη διάρκεια των σχολικών του χρόνων και έλαβε εθνική δημοσιότητα όταν ξεπέρασε τον Ουίλτ Τσάμπερλεϊν σε συνολικό αριθμό πόντων στο λύκειο. Στο κολέγιο, 
οδήγησε τους Μπάκις του Οχάιο σε τρεις συνεχόμενους τελικούς του NCAA (1960–62), κατακτώντας το εθνικό πρωτάθλημα το 1960. Η δημοσιότητα που απέκτησε τον οδήγησε σε εξώφυλλο του *Sports Illustrated* για πρώτη φορά τον Ιανουάριο του 1960. Αναδείχθηκε παίκτης της χρονιάς του NCAA το 1961 και 1962. Το 1961 ήταν αθλητής της χρονιάς του *Sports Illustrated*. 

Το 1960 ως διεθνής παίκτης έγινε χρυσός Ολυμπιονίκης στους Ολυμπιακούς Αγώνες του της Ρώμης, όντας ο νεότερος παίκτης της ομάδας. Σημείωσε 21 πόντους στον τελικό (πρώτος σκόρερ) με αντίπαλο τη Βραζιλία, τερματίζοντας δεύτερος πίσω από τον συμπαίκτη του Όσκαρ Ρόμπερτσον στην κορυφή των σκόρερ της ομάδας, με 134 πόντους σε οκτώ αγώνες (16,8 πόντοι ανά αγώνα.  

Πρωταγωνίστησε ως επαγγελματίας παίκτης στην Εθνική Ένωση Μπάσκετ (NBA). Επιλέχθηκε στην πρώτη θέση του νταφτ το 1962 από τους Σινσινάτι Ρόγιαλς και την πρώτη του χρονιά ψηφίστηκε ως καλύτερος πρωτοεμφανιζόμενος στο πρωτάθλημα έχοντας 17,7 πόντους και 17,4 ριμπάουντ ανά αγώνα. Ήταν μέλος της ομάδας της Ανατολής	Ανατολής μαζί με τους Ρόμπερτσον, Μπιλ Ράσελ και Μπομπ Πετίτ, που το 1964, ταξίδεψε στο εξωτερικό σε μια περιοδεία καλής θέλησης, κυρίως στην Ευρώπη. Πράγματι, η καλύτερη ομάδα ταλέντων μπάσκετ που είχε ποτέ συγκεντρωθεί μέχρι τότε έκανε διεθνή εμφάνιση, σχεδόν τριάντα χρόνια πριν η Ντριμ Τιμ κατακτήσει τη Βαρκελώνη. Οι 21 αγώνες ήταν εναντίον εθνικών ομάδων και συλλόγων και συνέβαλε όχι μόνο στη διάδοση της δημοτικότητας του αθλήματος, αλλά και στην πολυπλοκότητα των πρακτικών του. Τη σεζόν 1964-65 είχε μέσο 21,4 πόντους και 20,0 ριμπάουντ, ο τρίτος παίκτης στην ιστορία με μέσο όρο τουλάχιστον 20 σε δύο στατιστικά στοιχεία. Την επόμενη χρονιά είχε μέσο όρο 21,1 ριμπάουντ και σύνολο 1.668, με την τελευταία επίδοση να παραμένει στις 20 καλύτερες όλων των εποχών, με τους Ράσελ και Τσάμπερλεϊν να έχουν όλες τις άλλες και να του στερούν την πρωτιά και σε εκείνη τη σεζόν. 

Ως επαγγελματίας, ο Λούκας ονομάστηκε στην καλύτερη ομάδα του NBA τρεις φορές και αγωνίστηκε σε επτά All-Star Game ΝΒΑ (συμπεριλαμβανομένων έξι συνεχόμενων ετών) και αναδείχθηκε ως ο πολυτιμότερος παίκτης του το 1965 μεταξύ άλλων τιμών και βραβείων. Στον αγώνα του 1965 σημείωσε 25 πόντους και είχε 10 ριμπάουντ στη νίκη της Ανατολής με 124–123.
Ο Λούκας αγωνίστηκε με τους  Νιου Γιορκ Νικς από το 1971. Έχοντας γνωρίσει ήδη κάμψη φαινόταν να είναι για  ρόλο αναπληρωματικού, αλλά όταν η σεζόν 1971–72 του Ουίλις Ριντ τελείωσε μετά από 11 αγώνες, ο Λούκας μετακινήθηκε στη θέση του. Παίζοντας ως σέντερ για πρώτη φορά από το κολέγιο, ο Λούκας, ο μικρότερος σε μέγεθος σέντερ του πρωταθλήματος, είχε μέσο όρο 16,7 πόντους και 13,1 ριμπάουντ. Πήρε την πρώτη του γεύση από τους τελικούς του NBA όταν οι Νικς έχασαν από τους Λος Άντζελες Λέικερς σε πέντε αγώνες. Με την επιστροφή του Ριντ την επόμενη σεζόν, ο ρόλος του Λούκας περιορίστηκε σε 28 λεπτά συμμετοχής και είχε μέσο όρο 9,9 πόντους και 7,2 ριμπάουντ. Τελείωσε τη χρονιά ως πρωταθλητής για τη μόνη φορά ως επαγγελματίας, καθώς οι Νικς νίκησαν τους Λος Άντζελες Λέικερς σε πέντε αγώνες για το πρωτάθλημα. Κατά τη διάρκεια της καριέρας του διακρίθηκε ιδιαίτερα στον τομέα των ριμπάουντ, όπου είναι τέταρτος όλων των εποχών σε μέσο όρο με 15,6 ανά αγώνα υστερώντας μόνο των Τσάμπερλεϊν, Ράσελ και Μπομπ Πετίτ. 

Είναι ένας από τους τρεις μόνο παίκτες στην ιστορία που κατάφεραν να κατακτήσουν και εθνικό τίτλο στο γυμνάσιο,  πρωτάθλημα NCAA, πρωτάθλημα NBA και χρυσό Ολυμπιακό μετάλλιο. Εισήχθη στο Naismith Memorial Basketball Hall of Fame το 1980 και συμπεριλήφθηκε στους 50 καλύτερους της ιστορίας του NBA στην επέτειο του 1996. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

## Τίτλοι και διακρίσεις

* Ολυμπιακοί Αγώνες χρυσό μετάλλιο (1960)
* NBA Πρωτάθλημα (1973)
* 7 × NBA All-Star (1964–1969, 1971)
* NBA All-Star Game MVP (1965)
* 3 × All-NBA Πρώτη ομάδα (1965, 1966, 1968)
* 2 × All-NBA δεύτερη ομάδα (1964, 1967)
* NBA Ρούκι της χρονιάς (1964)
* Καλύτερη ομάδα ρούκι (1964)
* Η ομάδα όλων των εποχών για την 50ή επέτειο του NBA
* Η ομάδα όλων των εποχών για την 75η επέτειο του NBA
* NCAA Πρωτάθλημα (1960)
* 2 × NCAA φάιναλ φορ MVP (1960, 1961)
* 2 × Παίκτης της Χρονιάς στο Κολεγιακό Πρωτάθλημα  (1961, 1962)
* 3 × Πρώτη ομάδα All-American (1960–1962)
* 2 × NCAA κορυφαίος ριμπάουντερ (1961, 1962)
* No. 11 αποσύρθηκε από τους *Ohio State Buckeyes*
* 2 × Mr. Basketball USA (1957, 1958)
* 2 × Πρώτη ομάδα Parade All-American (1957, 1958)

## Παραπομπές


## Εξωτερικοί σύνδεσμοι

* Αναλυτικά στατιστικά καριέρας 
* Jerry R. Lucas 

Κατηγορία:Αμερικανοί καλαθοσφαιριστές 
Κατηγορία:Καλαθοσφαιριστές Εθνικής Ηνωμένων Πολιτειών Αμερικής 
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Αμερικανοί Ολυμπιονίκες
Κατηγορία:Ολυμπιονίκες της καλαθοσφαίρισης
Κατηγορία:Καλαθοσφαιριστές στους Θερινούς Ολυμπιακούς Αγώνες 1960
Κατηγορία:Πάουερ φόργουορντ
Κατηγορία:Εισαχθέντες στο Naismith Memorial Basketball Hall of Fame